கேள்வி: டபிள்யூ. ஜி. ரொக்வூட் - பணி குறித்து விரிவாக சொல்லுங்கள்.
பதில்: சென்னையில் இருந்து திரும்பி இரண்டு மாதங்களில் அரசு மருத்துவ சேவையில் சேர்ந்து புத்தளம் மருத்துவராக 1875 வரை சேவையாற்றினார். 1866/67, 1875 காலப்பகுதிகளில் யாழ்ப்பாணத்தில் வாந்திபேதி பரவிய போது அதைத் தடுப்பதில் பெரும் பங்காற்றினார். பின்னர் சென்னைப் பல்கலைக்கழகம் மருத்துவத்தில் முனைவர் பட்டம் பெற்றார். பின்னர் அம்பாந்தோட்டை, கம்பளை ஆகிய இடங்களில் மருத்துவ அதிகாரியாகப் பணியாற்றினார். 1878 இல், கொழும்பு பொது மருத்துவமனைக்கு அறுவை-மருத்துவத் தலைமை அதிகாரியாக 1878 முதல் 1883 வரை பணியாற்றினார். இலங்கை மருத்துவக் கல்லூரியில் அறுவை மருத்துவம், மற்றும் பேற்றுத் துணைவியியல் ஆகிய துறைகளில் விரிவுரையாளராகவும் பணியாற்றினார். 1884 இங்கிலாந்து சென்று அங்கு படித்து MRCS, MRCP பட்டங்களையும் பெற்றார். அரசுப் பணியில் இருந்து இளைப்பாறிய பின்னர் 1898 இல் கொழும்பு மருத்துவமனையில் அறுவை-மருத்துவ அறிவுரைஞராகப் பணியாற்றினார். ரொக்வூட் பிரித்தானிய மருத்துவக் கழகத்தின் இலங்கைக் கிளைக்குத் தலைவராகவும் இருந்து செயல்பட்டார்.
கேள்வி: டபிள்யூ. ஜி. ரொக்வூட் - அரசியலில் பற்றி தகவல் சொல்.
பதில்: 1898 மார்ச் 14 இல் ரொக்வூட் இலங்கை சட்டவாக்கப் பேரவையில் இலங்கைத் தமிழர்களைப் பிரதிநிதித்துவப் படுத்தும் அதிகாரபூர்வமற்ற உறுப்பினராக பி. குமாரசாமிக்குப் பதிலாக நியமிக்கப்பட்டார். 1903 இல் மீண்டும் நியமிக்கப்பட்டார். இலங்கையில் வடக்குத் தொடருந்துப் பாதை (இலங்கை), சிலாபம் தொடருந்துப் பாதைகள் அமைப்பதில் இவர் பெரும் ஆதரவு அளித்திருந்தார். 1906 சனவரியில் சுகவீனம் காரணமாக சட்டவாக்கப் பேரவையில் இருந்து இவர் இளைப்பாறினார். ரொக்வூட் 1909 மார்ச் 29 இல் காலமானார்.